Makulvosta kaprimulgo

Makulvosta kaprimulgo (Antiurus maculicaudus) estas specio de kaprimulgoj en la kaprimulga familio Kaprimulgedoj kaj ununura specio de la genro Antiurus. Ĝi troviĝas en Honduro, Meksiko, Nikaragvo, kaj ĉiu sodamerika lando escepte ĉe Ĉilio kaj Urugvajo.

Taksonomio
La makulvosta kaprimulgo estis formale priskribita en 1862 kiel Stenopsis maculicaudus fare de la usona amatora ornitologo George Newbold Lawrence. Lia specimeno estis kolektita en la brazila ŝtato Parao. La specia epiteto kombinas la latinan macula signifantan "makulon" kun cauda signifanta "voston". La makulvosta kaprimulgo antaŭe estis lokita en la genron Hydropsalis, sed surbaze de la rezultoj de molekulgenetika studo de 2014 farita de Snorri Sigurðsson kaj Joel Cracraft, nun estas la sola specio lokita en la revivigitan genron Antiurus, kiu estis enkondukita en 1912 de la usona ornitologo Robert Ridgway. La genronomo kombinas la grekajn αντιος/antios signifantan "malsaman" kun ουρα/oura signifanta "voston". La ​​specio estas monotipa: oni ne agnoskis subspecion.

Aspekto
La makulvosta kaprimulgo estas 20,3 ĝis 21,5 cm longa. Maskloj pezas 28,3 ĝis 35,2 g kaj inoj 26,0 ĝis 39,0 g. Iliaj supraj partoj estas brunaj, pli malhelaj sur la krono kaj pli palaj sur la pugo, kaj makulecaj kaj striecaj kun flavbruna aŭ bruneta koloro. La vizaĝo estas bruneta aŭ ruĝbruna kun malhelbrunaj makuloj, kaj larĝa flavbruna superokulo. La malantaŭa kolo havas larĝan cinamkoloran bendon. La flugiloj estas plejparte brunaj kun brunetaj makuloj. La kvar eksteraj vostoplumoj sur ĉiu flanko estas malhelbrunaj kun brunetaj markoj, du aŭ tri grandaj blankaj makuloj, kaj (nur ĉe la masklo) blankaj pintoj kun flavbruna nuanco. La internaj vostoplumoj estas iomete pli longaj ol la eksteraj kaj grizbrunaj kun brunaj makuloj kaj strioj. La mentono, gorĝo kaj brusto estas cinamo-koloraj ĝis sablokoloraj, kaj la ventro kaj flankoj sablokoloraj.Arizmendi, M. d. C., C. I. Rodríguez-Flores, C. A. Soberanes-González, and T. S. Schulenberg (2020). Spot-tailed Nightjar (Hydropsalis maculicaudus), version 1.0. In Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 7an de Oktobro, 2021

Distribuado
La distribuado de la makulvosta kaprimulgo estas tre diskontinua. Unu populacio troviĝas en suda Meksiko. Alia estas sur la kariba deklivaro en orienta Honduro kaj norda Nikaragvo. En Sudameriko, unu populacio estas centrita en orienta Kolombio kaj etendiĝas en okcidentan Venezuelon, malproksiman nordokcidentan Brazilon, kaj iomete en Ekvadoron. Dua etendiĝas de orienta Venezuelo tra Gujano kaj Surinamo en Francan Gvianon. Tria loĝas proksime al la elfluejo de la rivero Amazono en nordorienta Brazilo. La plej granda (laŭ areo) troviĝas de malproksima sudorienta Peruo tra Bolivio kaj larĝa areo de suda Brazilo kaj suden apenaŭ en Paragvajon kaj Argentinon. Laŭ alteco ĝi varias de malaltaj teroj ĝis 500 m en Meksiko, ĝis 400 m en Kolombio, ĝis 1000 m en Venezuelo, kaj ĝis 1350 m en Peruo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. Species Lists of Birds for South American Countries and Territories.  Alirita la 24an de Aŭgusto, 2021

Kutimaro
Movoj
La sudamerikaj populacioj de makulvosta kaprimulgo estas ŝajne sidlokemaj (nemigrantaj) kaj tiuj en Centrameriko migrantaj.

Manĝado
La makulvosta kaprimulgo estas noktula. Ĝi manĝoserĉas per antaŭenirado de la grundo aŭ dum malalta, malrapida flugo. Ĝia dieto estas tute insektoj; ĝi estis dokumentita predante insektojn de almenaŭ 17 familioj en ses ordoj.

Reproduktado
La reproduktosezonoj de la makulvosta kaprimulgo ne estas plene difinitaj sed varias konsiderinde inter kelkaj populacioj. Ili demetas siajn du ovojn (malofte unu) rekte sur la teron sen nesto.

Voĉo
La kanto de la makulvosta kaprimulgo estas "alte lipeanta 'tip-SIUUEEEET'", kaj estas kantata kaj de la tero kaj de ripozejo. Ĝi havas "rapidan t-si t-si t-si t-si" krion kaj "iomete vekrian siu aŭ si-i-iiii dumfluge".

Statuso
La IUCN taksis la makulvostan kaprimulgon kiel Malplej Zorgigan. Ĝi havas larĝan teritorion kaj grandan, stabilan populacion. Neniu tuja minaco estis identigita.

 Referencoj 

Eksteraj ligiloj

Kategorio:Kaprimulgoformaj
Kategorio:Birdoj de Sudameriko
Kategorio:Birdoj de Centra Ameriko